﻿ OPŢIUNEA PENTRU STRATEGII INOVATIVE ÎN MANAGEMENTUL STRATEGIC AL ORGANIZAŢIILOR PUBLICE, NONPROFIT  ŞI POLITICE DIN ROMÂNIA ION BOBOC ucrarea de faţă se referă la rezultatele unei cercetări concrete, care a urmărit intenţiile organizaţiilor publice, L nonprofit şi politice din România de a iniţia şi dezvolta strategii inovative în managementul lor strategic, comparativ cu opţiunile tradiţionale sau mixte, conform clasificării realizate de cercetătorii americani Miles şi Snow, în privinţa managementului strategic (1978). În acest sens, aplicaţiile noastre au fost realizate în vara anului 2008 (lunile iulie–septembrie), prin utilizarea mai multor metode, şi anume: 1. anchete pe Internet şi pe teren, bazate pe instrumente cantitative (chestionare); 2. analize calitative: interviuri non-dirijate şi focus-grupuri; 3. studiul documentelor. În mod concret, investigaţiile noastre au urmărit un anumit domeniu de activitate, anume, acela vizând managementul inovativ strategic, în organizaţiile de servicii publice (guvernamentale, nonprofit şi politice). În sensul acesta, folosind ca instrument chestionarul transmis prin e-mail la 115 subiecţi, am investigat aspectele inovative din strategiile elaborate de organizaţiile guvernamentale (22 consilieri de tineret şi directori din Direcţiile Judeţene pentru Tineret – DJT şi 28 consilieri şi directori din Oficiile Judeţene de Consultanţă Agricolă – OJCA), cele ale formelor asociative din agricultură (49 de asociaţii agricole, cooperative agricole şi grupuri de producători) şi ale organizaţiilor nonguvernamentale şi politice (alţi 14 manageri ONG, inclusiv doi lideri de partid). În fine, am utilizat şi metoda studiului de caz, aplicat la judeţul Buzău, pentru DJT-ul şi OJCA-ul de acolo, plus 10 manageri de ONG, incluzând doi lideri de organizaţii politice, care aveau rezidenţa şi activităţile în acest judeţ. Cuvinte-cheie: reţele colaborative, organizaţii publice, organizaţii nonprofit, nivel de analiză tip reţea. DEFINIŢII ŞI DELIMITĂRI CONCEPTUALE Inovaţia la nivel organizaţional este definită astfel: „dezvoltarea şi implementarea de idei noi, pe care oamenii le angajează de-a lungul timpului în tranzacţiile cu alţii, într-un context instituţional” (Van de Ven, 1986: 590). Definiţia de mai sus acoperă patru elemente principale specifice inovaţiei: 1. ideile noi; 2. persoanele individuale; 3. tranzacţiile şi 4. contextul instituţional.  Adresa de contact a autorului: Ion Boboc, Universitatea Creştină „Dimitrie Cantemir”, Facultatea de Ştiinţe Politice, Splaiul Unirii, nr. 176, sector 4, Bucureşti, România, e-mail: bobprotector@yahoo.com. CALITATEA VIEŢII, XX, nr. 1–2, 2009, p. 49–60 50 ION BOBOC 2 Newell şi Swan consideră însă că în definiţia lui Van de Ven (pe care o adoptă), elementele principale ale inovaţiei sunt: 1. dezvoltarea; 2. ideile noi şi 3. implementarea acestora (Newell şi Swan, 2000: 1290). Inovaţia organizaţională contribuie la schimbarea organizaţională, dar se diferenţiază de ea, tocmai prin acele elementele de mai sus şi, mai ales, prin ideile noi pe care le produce, în cadrul participării la un proces de schimbare. Managementul inovaţional reprezintă „un sistem de conducere modern, care se bazează pe atitudinea receptivă a managerilor la inovări, axată pe stabilirea şi aplicarea consecventă a unor strategii inovaţionale” (Munteanu, 2008: 103). Atât managementul inovativ, cât şi cel al schimbării sunt în legătură directă cu nivelul colaborativ din organizaţii. Ideile inovatoare, la rândul lor, traversează cicluri de viaţă, care pornesc de la evenimente ameninţătoare sau destructive pentru mediu, în general, sau pentru anumite organizaţii, în special (mai ales cele care nu vor să se schimbe) şi până la demodarea ideilor care stau la baza marilor transformări sociale şi organizaţionale (Donald Schon, 1971, apud Van de Ven, 1986: 593). Specialiştii consideră că există o interferenţă între inovaţie şi colaborare interorganizaţională: cu cât inovaţia se impune mai mult într-o organizaţie, cu atât aceasta resimte nevoia unei colaborări, pentru a face faţă mai bine schimbărilor. De asemenea, cu cât o organizaţie se deschide pentru colaborări cu alte organizaţii, cu atât mai mult ea va avea de gestionat inovaţiile care se impun acestui proces. În managementul colaborativ, inovaţia se realizează în structura organizaţională, care capătă o formă nouă a entităţii create în reţea (parteneriat), dar şi în conţinutul activităţilor noii entităţi organizaţionale. În 1985, binecunoscuta specialistă în teoriile şi practicile colaborative, Barbara Gray (1985: 912), propunea o definiţie a colaborării: „1. împărtăşirea unor puncte de vedere şi/ sau împărţirea în comun a unor resurse tangibile, cum ar fi informaţii, bani, muncă etc.; 2. între doi sau mai mulţi deţinători de interese; 3. în scopul rezolvării unui set de probleme, care nu pot fi soluţionate în mod individual”. Justificarea apelului la colaborare constă tot în trei situaţii: 1. existenţa unei „probleme indivizibile” şi care poate fi o criză nerezolvabilă printr-o singură organizaţie; 2. limitarea metodelor adversiale, tradiţionale, de rezolvare a conflictelor şi 3. creşterea gradului de turbulenţă a mediului extern. Alianţele de orice fel sunt considerate, de mulţi autori, ca fiind ele însele strategii ale organizaţiilor, pe baza unor mecanisme interorganizaţionale de colaborare, care, astfel, fac mai bine faţă competiţiei dure de pe pieţe. Totodată, astfel de forme sunt percepute ca forme intermediare între pieţe şi ierarhiile tradiţionale, bazate pe reciprocitate tranzacţională. Sandra Waddock analizează şase forţe determinante ale mediului extern care fac presiuni în formarea şi menţinerea alianţelor în comunităţi, pentru soluţionarea unor probleme sociale (Waddock, 1989: 81–82): 1. presiunea mandatului primit de organizaţiile publice, nonprofit, profitabile şi politice, din partea reglementatorilor (de exemplu, în România, implicarea 3 OPŢIUNEA PENTRU STRATEGII INOVATIVE ÎN MANAGEMENTUL STRATEGIC 51 organizaţiilor de tineret ale partidelor în Consiliului Naţional al Tineretului din România a fost impusă de la „centru”, prin Legea 351 din 21.07. 2006, emisă de Guvern, care specifica şi faptul că această structură asociativă, la nivel naţional, trebuia să fie alcătuită din „structurile neguvernamentale de tineret care au filiale în cel puţin nouă judeţe, organizaţiile de tineret ale partidelor politice care au filiale în cel puţin 21 de judeţe, federaţiile studenţeşti care au filiale în cel puţin cinci centre universitare, organizaţiile de tineret ale minorităţilor naţionale care au filiale în cel puţin cinci judeţe”, iar la nivel judeţean, din „structurile asociative de tineret înfiinţate prin hotărâre judecătorească în judeţul respectiv şi ai căror membri provin din municipiul reşedinţă de judeţ şi din cel puţin alte două localităţi ale judeţului”; 2. presiunea reţelelor de pe piaţa serviciilor sociale: acestea introduc în câmpul lor de activitate alte organizaţii care doresc să intre pe piaţa serviciilor sociale (dacă vor sau percep favorabil aceasta); în cazul în care noii intraţi pe piaţa serviciilor nu doresc să se integreze în reţelele existente, pot apărea conflicte asimetrice, ceea ce presupune fie construcţia unei noi reţele, fie o forţă singulară considerabilă din partea organizaţiei care preferă, mai degrabă, concurenţa, decât integrarea sau asimilarea în reţelele existente; 3. presiunea unor organizaţii-broker care au ca scop sau chiar ca obiect de activitate formarea („însămânţarea”) de parteneriate (în România, cazul clasic a fost acela al Fundaţiei Soros pentru dezvoltarea societăţii civile); astfel de organizaţii facilitează interacţiunea ONG (reţele inter-ONG), concomitent cu formele colaborative între ONG şi organizaţii guvernamentale sau firme private; 4. presiunea unei viziuni comune sau unei împărtăşiri a nevoii de soluţionare a unei/ unor probleme, prin reunirea forţelor la nivelul unei comunităţi; 5. presiunea instalării unei crize (sau percepţiei că o criză este pe cale să se instaleze) într-o comunitate; 6. presiunea apariţiei unui leadership vizionar, „campion” al ideii de parteneriat (de multe ori, acesta este o personalitate care conduce o organizaţie importantă şi care invită alte organizaţii să intre într-o alianţă). Modelul evoluţionist, propus de Sandra Waddock (1989: 87), se bazează pe trei faze, specifice unui parteneriat social: 1. iniţierea; 2. stabilizarea şi 3. maturitatea. Formele colaborative sunt de o mare diversitate, dar termenii cei mai uzitaţi vizează patru astfel de forme: reţeaua (acţiuni de informare comună, fără convenţii scrise), co-sponsorizarea (acţiuni de participare în comun la licitaţii şi operaţii comune, după câştigarea acestora), alianţa (acţiuni susţinute prin bugete comune, prezentate în scris) şi parteneriatul (acţiuni susţinute prin bugete comune şi printr-un management comun scris) (pentru detalii, vezi Boboc, I., 2009). INOVAŢIA ORGANIZAŢIONALĂ ÎN FORMĂ A ENTITĂŢILOR AFLATE ÎN PARTENERIATE Vorbind despre o „răsturnare organizaţională”, Alvin Toffler prezenta, la finele secolului trecut, un aşa-numit Tablou Organizaţional (TO), care se prefigura, deja, în 52 ION BOBOC 4 cadrul formelor hibride ale parteneriatelor: vaste structuri începeau să fie dezmembrate, posturile erau transformate, răspunderile erau deplasate, aveau loc apariţii peste noapte de departamente şi secţii, în care responsabilii proveneau de la mai multe organizaţii unite sub forme diferite. Sarcinile însele căpătau noi dimensiuni şi forme. Se schimbau şi se redefineau posturi, pentru a le diminua rigidităţile în rezolvarea problemelor. „Rezultatul este că relaţiile organizaţionale ale omului de astăzi tind să se schimbe într-un ritm nemaicunoscut şi că durata lor medie este mai puţin stabilă, mai provizorie decât a fost ea vreodată” (Toffler, 1995a: 120). Structura ierarhică a unei organizaţii clasice este alcătuită din cinci eşaloane (Mintzberg, 1980: 322–341; Miller şi Mintzberg, 1991: 275–301): 1. Nivelul managementului strategic: Top–Management, „Vârful ierarhic”; 2. Nivelul managementului intermediar, executiv: sfera managerilor care nu sunt în „board–ul” organizaţiei sau „Linia ierarhică”; 3. Nivelul managementului auxiliar 1: Tehnostructura; 4. Nivelul managementului auxiliar 2: Funcţiunile de suport (suport staff); 5. Nivelul operaţional: Baza operaţională. Fiecare dintre acestea funcţionalităţi ale unei structuri manageriale (cu excepţia operaţionalilor), pe de o parte, încearcă să domine câte un mecanism de coordonare diferit. Pe de altă parte, autoritatea strategică (Top–managementul) poate promova o structură ierarhică centralizată, prin care îşi arogă controlul asupra luării deciziilor care vizează toate componentele, ori o structură descentralizată, în funcţie de tipul organizaţiei respective. Forma clasică a parteneriatului (sau a altor denumiri care arată un tip intra- şi interorganizaţional colaborativ) este aşa-numita formă divizională, prefigurată de Mintzberg, în care unitatea noii entităţi parteneriale se divide în forme semi- autonome, ghidate de la „cartierul general central”, prin sisteme de control. Aceste sisteme conduc diviziunile spre o structură birocratică mecanică sau, altfel spus, spre o birocraţie dublată de centralizare. Nivelul Administratori/ Producători (A/P) este ridicat, la nivelul diviziunilor, ca şi la nivelul întregii structuri a organizaţiei. Structura are un sediu central, care supervizează un set de diviziuni interdependente, iar fiecărei diviziuni i se conferă autonomie, deşi descentralizarea rămâne limitată pe verticală. De asemenea, linia ierarhică în forma divizională are o mare importanţă. Parteneriatul clasic, de tip divizional, este foarte des întâlnit în industrie, agricultură şi servicii, în formă pură sau parţială, mai ales printre marile corporaţii transnaţionale (americane, asiatice şi din Europa Occidentală), conduse de o „oligarhie profesională” aflată în reţea (puterea de decizie tinde să coboare de la un număr mic de proprietari (patroni), dar mari deţinători de acţiuni, către „Top– Management” şi chiar către „Linia ierarhică”, descentralizată la nivelul diviziilor organizaţiei (uzine, ferme de dimensiuni mari, departamente etc.). Parteneriatul clasic, de tip divizional, este specific şi coaliţiilor de partide cu doctrine asemănătoare, aşa cum a fost şi coaliţia PNL-PD de la începutul guvernării Tăriceanu. 5 OPŢIUNEA PENTRU STRATEGII INOVATIVE ÎN MANAGEMENTUL STRATEGIC 53 Thompson (1967) numeşte acest tip de structură a unor organizaţii, pe care le-a analizat, tipul „cartel” („pooled” type). Forma divizională este cazul tipic în care o organizaţie singulară sau în reţea poate fi birocratică, fără a fi însă centralizată. Şi în acest caz, tehnostructura este minimă, pentru că activităţile şi rezultatele lor sunt foarte greu de standardizat. Staff-ul de suport este mai mare numeric şi are calificare standard. Ad-hocraţia poate fi de tip operaţional sau de tip administrativ şi se caracterizează prin combinarea echipelor din prima linie dintr-o organizaţie singulară sau aflată în reţea (Top–Managementul), cu specialiştii din sfera producţiei/ serviciilor şi cu operaţionali, pentru a favoriza inovaţia. În acest cazuri, birocraţia va avea un nivel foarte slab, pe când gradul de descentralizare va fi maxim, iar relaţia Administratori/ Producători (A/ P) va fi cea mai înaltă. Caracteristicile acestui model ideal de organizaţie, de regulă aflată în reţea şi de vârstă tânără – aşa cum spune Mintzberg, în limbajul său specific – sunt: a. o utilizare extensivă de echipe mici de lucru, alcătuită din mulţi manageri care sunt şi operaţionali; b. o abundenţă de specialişti; c. operaţiuni adesea automatizate. Formele asociative sunt în număr foarte mare astăzi în lume. Un studiu al Uniunii Asociaţiilor Internaţionale număra peste 52 000 de legături în 1977, prin care interferau 1 857 de grupuri, cu mii de întâlniri, conferinţe şi simpozioane transnaţionale (rezultate preluate şi comentate de Toffler, 1995b: 438). Organizaţia mobilă, chiar antiorganizaţia sunt soluţii temporare pentru a răspunde unui mediu economic, social şi cultural agresiv, care ameninţă în permanenţă birocraţia oficială din organizaţiile tradiţionale. Soluţiile pe termen lung privesc ceea ce Argyris numeşte „următoarea provocare”. Este vorba nu de abandonarea organizaţiei, nici de comportament anti– organizaţional, nici de „suportarea” modului în care se desfăşoară activităţile din actualele organizaţii, ci de o „învăţare organizaţională”, care să înlăture „practicile defensive” şi de forme noi, care să vizeze „parteneriate, realocarea muncii în afara firmei, munca flexibilă şi manageri interimari” (Chris Argyris, 2000: 268). După Charles Handy, noile organizaţii nu vor mai încuraja „pachete de contracte”; ele sunt deja „un mix de schimbare de oameni şi de relaţii şi nu clădiri cu ateliere şi cu utilaje, în care nu mai există ceva tangibil pe care să–l avem în proprietate”, în care se vor aplica formule de genul: 1/2x2x3 („în viitor vor fi angajaţi doar jumătate din numărul oamenilor angajaţi în prezent, care vor fi plătiţi, în medie, de două ori mai mult, însă vor şi munci de două ori mai mult, producând de trei ori mai mult” (Ch. Handy, 2000: 275). În noul contract al acestor noi creaţii de tip organizaţional, necunoscute încă, managerii vor deveni agenţi – resurse de dezvoltare pentru toţi membrii organizaţiei şi nu doar pentru şefii lor, fapt pentru care scopul principal al organizaţiei va fi acela de a-i îmbogăţi pe acţionarii ei, care sunt nu doar patronii, ci şi membrii simpli (salariaţii, în cazul firmelor comerciale de tip industrial, cooperatorii din cooperativele agricole etc.), care lucrează direct în organizaţii. 54 ION BOBOC 6 Formele noi de colaborare pe termen scurt şi mediu sunt, mai degrabă, diversificate relaţional decât duale relaţional. Astfel, noi am identificat în practica managementului colaborativ susţinut de DJT cu alte forme asociative, din studierea cazului judeţul Buzău, un tip specific de colaborare pe termen foarte scurt şi care este denumit în literatura de specialitate alianţă catalitică (Sandra A. Waddock şi James E. Post, 1995: 951–973). De regulă, alianţa catalitică apare şi dispare „peste noapte”, ea fiind ocazionată de un eveniment considerat ca foarte important, la care se prefigurează un public numeros, cu impact asupra comunităţii şi care conferă prestigiu participanţilor. Astfel de „fenomene meteorice” le regăsim şi pe plan internaţional, marca lor foarte pregnantă constând în utilizarea media (cu precădere a televiziunilor naţionale şi internaţionale, cooptate în reţelele nou înfiinţate ad-hoc). Diferenţele dintre alianţa catalitică şi alte tipuri de alianţă, precum şi modelul coalizării temporare a unor entităţi organizaţionale informale, care alcătuiesc o alianţă catalitică, sunt aspecte în Tabelul nr. 1. Tabelul nr. 1 Aspecte comparative între trei tipuri de alianţe Alianţa politică în Alianţa între ONG Alianţa catalitică campanii electorale caritabile Temporară sau pe Temporară, dar cu Permanent. Durată perioadă determinată. rezultate permanente. Direct sau indirect Direct (alegeri). Indirect (termen lung). Impact (termen scurt sau lung). Formală (de reţea şi Structura Informală (reţea). Formală (ierarhică). ierarhică). organizaţională Organizaţii, media, Organizaţii, media, Organizaţii, media, Metode şi susţinere din partea implicarea directă a marketing, implicare mijloace unor celebrităţi. unor celebrităţi. limitată a celebrităţilor. Sursa: Sandra A. Waddock and James E. Post, 1995: 956. INOVAŢIA INTERORGANIZAŢIONALĂ, ÎN CONŢINUT Majoritatea formelor inovative – colaborative, ca cele descrise mai sus, care pot fi regăsite şi în România, de exemplu, cele formate în jurul iniţiativelor colaborative ale Direcţii Judeţene pentru Tineret (DJT-uri), prezintă caracteristici ale „mandatării organizaţionale”. Aceasta înseamnă că organizaţia care alocă fonduri (de regulă, fonduri publice) şi care iniţiază parteneriatul din partea Statului are şi tendinţa de a controla celelalte organizaţii, ori, cel puţin, de a le solicita un izomorfism în configurarea „managementului provizoriu”, pe perioada asocierii şi în derularea activităţilor pe care le subvenţionează (total sau majoritar). În România, studiul unui singur domeniu de activitate (al politicilor de tineret de la nivel judeţean) au arătat următoarele forme mai importante: 7 OPŢIUNEA PENTRU STRATEGII INOVATIVE ÎN MANAGEMENTUL STRATEGIC 55 Tabelul nr. 2 Forme inovative între diverse tipuri de organizaţii de tineret … cu Fundaţii Jud. … cu alte …cu alte org. Forme Total pentru Tineret ONG publice colaborative ale DJT Nr. % Nr. % Nr. % Nr. % Parteneriate 8 10,7 66 88,0 1 1,3 75 100 Alianţe 5 19,2 21 80,8 0 0 26 100 Co-sponsorizări 0 0 0 0 1 100 1 100 Reţele 1 3,7 25 92,6 1 3,7 27 100 TOTAL 14 10,9 112 86,8 3 2,3 129 100 Note: 1. Rezultatele în procente sunt raportate pe orizontală (% din total parteneriate, % din total alianţe, % din total co-sponsorizări, % din total reţele); 2. Totalurile vizează numărul de forme inovative (dintr-un număr de 22 de Direcţii Judeţene pentru Tineret – DJT, considerate ca organizaţii partenere). Din Tabelul nr. 2 se constată că majoritatea formelor asociative aflate sub egida şi controlul DJT vizează relaţia cu ONG sub formă de parteneriat. Această formă este urmată de reţelele nonformale (în sensul de nescrise şi care urmăresc mai ales aspecte de informare reciprocă) şi de diverse forme de alianţe. Organizaţiile-„păianjen” (cu mai multe reţele provizorii), aflate în „plasa formelor antreprenoriale”, chiar dacă sunt coordonate de instituţii publice, sunt cele mai inovative, aspect valabil şi la ONG. „Inovaţia reduce ameninţarea competiţiei imitative”, pe care le preferă anumite ONG singulare (Nix, 1992: 245). Companiile private preferă să coordoneze ele formele parteneriale, mai ales dacă le şi iniţiază, pentru a avea un control mai lejer asupra managementului lor. Astfel de organizaţii-„mamă”, care creează, apoi „mandatează”, antreprenoriatele de a acţiona într-o direcţie managerială sau alta (conform nevoilor pentru care le-au ajutat să se constituie în mod voluntar), trebuie să ţină seama de analiza potenţialului inovativ, aflat în centrul acţiunii de mandatare şi care reprezintă aspectul fundamental al acţiunii noi antreprenoriale. Forma şi conţinutul activităţilor coordonate de echipele manageriale antreprenoriale aflate în forme parteneriale se referă însă nu doar la firmele private, ci şi la cele de tip ONG sau politice ori ca forme asociative de tip agricol. De exemplu, formele şi activităţile de tip parteneriat, alianţă, co-sponsorizare şi reţea pot fi regăsite, concomitent, la aceeaşi organizaţie, aspect pe care îl evidenţiem şi noi. Astfel, subiecţii investigaţi de noi în studiul de caz din judeţul Buzău, au răspuns la întrebarea: „Având în vedere faptul că organizaţia dvs. (publică, ONG, privată, politică) realizează servicii publice asemănătoare (având aceleaşi grupuri-ţintă) cu ale altora din judeţ, care sunt principalele organizaţii cu care aveţi relaţii de colaborare şi care sunt aceste forme de colaborare?”. Constatările noastre au vizat mai multe aspecte, dintre care unul urmărea modul în care se iau deciziile în formele de colaborare. În acest sens, două concluzii mai importante au ieşit în evidenţă: – există numeroase forme de colaborare, acoperind toată „plaja”, de la co- sponsorizare, la reţea, la alianţă şi la parteneriat; 56 ION BOBOC 8 – deciziile în primele trei forme de colaborare (co-sponsorizare, reţea şi alianţă) se iau în procente relativ egale, dar ele au un impact scăzut în comunitate, pe când în forma de parteneriat se iau asimetric (în funcţie de numărul de voturi înscrise în documentele de parteneriat, în fapt, singurele documente scrise identificate, dintre toate celelalte forme de colaborare). Răspunsurile au condus la identificarea următoarelor forme maxime de colaborare: trei beneficiari de co-sponsorizare; patru membri de reţea; nouă alianţe şi nouă parteneriate (de tip public – privat – ONG – pentru detalii vezi Boboc, 2009). Prelucrarea răspunsurilor la întrebarea de mai sus şi discuţiile purtate de subiecţii organizaţionali investigaţi au permis degajarea unor aspecte importante. 9 Nu există forme pure de colaborare (de genul, numai alianţe sau numai parteneriate), ci forme hibride, despre care organizaţiile colaboratoare sunt bine informate înainte şi după încheierea formei următoare de colaborare. 9 Cele mai puternice forme de colaborare în domeniul social sunt parteneriatele (scrise) şi alianţele (de notat, însă, că noi am identificat numai un caz de parteneriat şi unul de alianţă alcătuite din câte nouă membri, celelalte două organizaţii active identificate de noi fiind alcătuite din câte doi membri); cu alte cuvinte, practic, la nivelul judeţului Buzău, cele două forme de colaborare monopolizează domeniul social. 9 Singurul tip de colaborare formală identificat de noi (parteneriatele scrise) au un Comitet de conducere, în care deciziile se iau prin practica voturilor deschise, numărul acestora fiind atribuit înainte de licitaţii sau de demarare a unei acţiuni comune, în funcţie de capacităţile organizaţionale şi de resursele umane disponibile la data iniţierii participării comune la licitaţii sau convenirii participării în comun. 9 Gradul formelor de parteneriat şi de alianţă din judeţ este foarte mare pentru organizaţiile active. Astfel, din 426 de organizaţii nonprofit, profitabile şi publice înscrise legal, cu diverse obiecte de activitate (dar care declarau caracterul public al acestor activităţi), doar 42 au avut cel puţin un proiect comunitar în derulare de la înfiinţare până la mijlocul anului 2008 şi numai 11 erau active în septembrie 2008, în judeţul Buzău (deci 9 din 11 erau incluse într-un parteneriat scris sau o alianţă nonformală). Am constatat şi rivalităţi permanente sau temporare pe piaţă; în primul caz, se înscriau relaţiile de rivalitate între ONG numit „Solidaritatea pentru libertatea de conştiinţă”, condus de profesorul Emil Moise şi celelalte ONG active din judeţul Buzău, dar apariţia unui nou tip de parteneriat, de această dată transjudeţean între ONG de mai sus şi un grup de alte 18 ONG de la nivel naţional şi alte cinci personalităţi ale societăţii româneşti de la nivel naţional. Altfel spus, riscul formelor colaborative organizaţionale şi, mai ales, al celor care nu sunt efemere se prelungeşte şi în alte două sensuri: – tendinţa monopolizării activităţilor comunitare de către o singură reţea, care face „regulile” pe piaţa serviciilor comunitare, împiedicând alte organizaţii sau reţele să se constituie şi să activeze şi ele, pentru a regenera structuri prezente; 9 OPŢIUNEA PENTRU STRATEGII INOVATIVE ÎN MANAGEMENTUL STRATEGIC 57 – tendinţa ca, odată cu trecerea timpului, formele colaborative instituite şi monopolizatoare să împiedice formele inovatoare organizaţionale, acestea putând fi, deci, chiar ameninţătoare pentru „organizaţiile-mamă”. În afara acestor forme care încep să funcţioneze, chiar şi într-un cadru dissensual previzibil după câtva timp de funcţionare, există şi alte practici de conţinut care apropie partenerii şi îi fac din ce în ce mai apţi de a acţiona împreună. Alte exemple sunt cele care vizează strategia managerială pentru care optează partenerii (din mai multe posibile) şi poziţionarea acestora faţă de misiunea comună a acestor forme asociative, asumată într-un grad mai mare sau mai mic, dar pe care le acceptă cel puţin tacit. Noi am sintetizat strategia optimă preferată de organizaţiile româneşti studiate, într-o trilaterală strategică opţională, cu caracteristicile specifice: Tabelul nr. 3 Tipuri de organizaţii, în funcţie de strategiile preferate şi caracteristicile lor Organizaţii-tip Obiective Strategii preferate Planificare şi control DominatoareSpecializare; Integrare pe verticală; Planificare centralizată; Tradiţionale De securizareLider de piaţă. Control detaliat. – Apărătoare – Noi servicii Diversificare; Flexibilitate în planificare. Moderne Inovaţii Co-lider de piaţă. Control descentr. – Prospectoare– Noi alianţe Mixte; Urmăritor; Forţe complicate. Rol Mixte De nişă Lider de nişă. coordonator inter-funcţii – Analizatoare şi reactive – Sursa: Apud Miles şi Snow, 1978 şi Johnson şi Scholes, 1993, p. 199. Preferinţele constatate la DJT-urile şi OJCA-urile din ţară (ca instituţii publice) şi ONG din judeţul Buzău, inclusiv două partide (care au răspuns la întrebările puse), au fost următoarele: Tabelul nr. 4 Strategii manageriale ale organizaţiilor publice şi non-profit ONG din jud. Forme Categorii de strategii OJCA-uri DJT-uri Buzău asociative manageriale Nr. % Nr. % Nr. % Nr. % Apărătoare 9 40,9 25 51,0 2 7,1 4 44,4 Prospectoare 2 9,1 8 16,3 8 28,6 3 33,3 Analizatoare/ reactive 11 50,0 15 30,7 18 64,3 2 22,3 Non-răspuns 0 0 1 2,0 0 0 0 0 TOTAL 22 100 49 100,0 28 100,0 9 100 Din tabelul comparativ de mai sus se constată că, din cele trei categorii de strategii manageriale pentru care optează DJT-urile din ţară, cea cu ponderea cea mai scăzută e reprezentată de strategiile moderne (prospectoare), pe când în cazul 58 ION BOBOC 10 ONG, strategiile moderne se găsesc pe locul al doilea, iar cele tradiţionale (apărătoare), pe ultimul loc. OJCA-urile preferă strategiile analizatoare/ reactive, iar formele asociative din agricultură sunt concentrate pe strategiile tradiţionale. Investigaţiile noastre au cercetat şi modul în care o parte dintre valorile organismului central al agriculturii româneşti (MADR – Ministerul Agriculturii şi Dezvoltării Regionale), prezentate ca atare, sunt asumate voluntar şi de agenţia guvernamentală OJCA, dar şi de formele asociative din agricultură (sprijinite de OJCA-uri să se constituie şi să se dezvolte): Tabelul nr. 6 Valori tipice ale unei organizaţii publice-mamă, de nivel naţional (cazul MADR din România), ale OJCA şi ale formelor asociative din agricultură Valori pentru OJCA Valori pentru formele asociative Valori pentru MADR (puncte) (puncte) 1. Responsabilitate 1. Profesionalism (235) 1. Eficienţă (437) 2. Transparenţa 2. Calitate înaltă (226) 2. Profesionalism (433) 3. Calitate înaltă 3. Eficienţă (225) 3. Responsabilitate (405) 4. Profesionalism 4. Responsabilitate (219) 4. Calitate înaltă (356 pct.) 5. Obiectivitate 5. Obiectivitate (191) 5. Obiectivitate (355 pct.) 6. Eficienţă 6. Transparenţă (115) 6. Transparenţă (316 pct.) 7. Adaptabilitatea 7. Alta (oportunitate etc.) (66 ) 7. Altele (368: Profit – 184; Parteneriat – 177; Altele – 7) Sursa: Valorile MADR au fost preluate din ***, 2007 – Planul strategic MADR 2007–2009, p. 5; celelalte valori sunt rezultate din aplicarea unui chestionar managerilor de la 49 de forme asociative din agricultură şi de la 26 OJCA-uri; Notă: Calculul punctajului s-a făcut astfel: 11 pct. pt. acordarea de către subiecţi a locului 1, 10 pct. pt. locul 2…, 1 pct. pt. locul 11. Acum este simplu să comparăm valorile MADR cu cele asimilate şi ierarhizate de OJCA, şi astfel vom constata similitudinile, cu o excepţie: cea legată de rangul valorilor: în primul caz, pe primul loc se situează responsabilitatea, pe când în cel de-al doilea, pe primul loc se află profesionalismul. La întrebările: Organizaţia dvs. dispune de un Plan strategic pe termen lung sau pe termen scurt? şi Care dintre elementele de mai jos se regăsesc în planul strategic al organizaţiei?, răspunsurile obţinute din partea reprezentanţilor celor 49 de forme asociative din agricultură şi ai celor 28 manageri de la 26 de OJCA-uri au fost încadrate în Tabelele nr. 7–8. Tabelul nr. 7 Dacă organizaţiile dispun de un Plan strategic: situaţie comparativă Da Nu NS/NR Tipuri de organizaţii Nr. % Nr. % Nr. % Cazul formelor asociative din agricultură 23 46,9 26 53,1 0 0 Cazul OJCA-urilor 12 42,9 14 50,0 2 7,1 Cazul DJT-urilor 7 31,8 15 68,2 0 0 11 OPŢIUNEA PENTRU STRATEGII INOVATIVE ÎN MANAGEMENTUL STRATEGIC 59 Tabelul nr. 8 Elemente din planul strategic (numai cazul formelor asociative din agricultură – 49 subiecţi) Da Nu NS/NR Elemente din planul strategic Nr. % Nr. % Nr. % 19 38,8 28 57,1 2 4,1 Prezentare situaţie curentă a org. Efectuarea cel puţin a unei analize după metoda 9 18,4 38 77,6 2 4,1 SWOT. Fixarea obiectivelor (ex.: SMART). 10 20,4 37 75,5 2 4,1 12 24,5 35 71,4 2 4,1 Prezentarea unor strategii. Prezentarea acţiunilor programate (plan de detaliu, 17 34,7 30 61,2 2 4,1 pers. responsabile, eşalonare sarcini, costuri, evaluări). 14 28,6 33 67,3 2 4,1 Urmărirea unei situaţii financiare. 14 28,6 33 67,3 2 4,1 Plan de marketing. În general, organizaţiile publice, aşa cum sunt şi DJT-urile şi OJCA-urile, preferă strategiile tradiţionale, din cauza necesităţii de a acoperi nevoile întregii populaţii, de aceea sunt puţin deschise să deservească şi alte grupuri-ţintă specifice, aşa cum fac ONG sau firmele private (Boboc, 2006: 191–204 şi Boboc, 2009). Concluzia principală din studiul de faţă este următoarea: în organizaţiile publice, ONG, forme asociative din agricultură şi partide politice studiate, înaintea debutului crizei economice anunţate (noiembrie 2008), am constatat slabe preocupări pentru inovarea structurilor proprii manageriale, preferinţa în strategiile lor fiind cantonată în practici tradiţionaliste. În contextul actualei crize economice, această preferinţă va crea probleme serioase, mai ales organizaţiilor publice şi ONG, mai puţin fermelor mici din agricultura de subzistenţă de astăzi, de la sate, neconectate la competiţia acerbă de pe piaţă (şi cele mai puţin inovative), toate fiind, deci, obligate să efectueze reforme interne manageriale de mare amploare, o soluţie salvatoare putând surveni dinspre parteneriatele inovative. BIBLIOGRAFIE 1. Argyris, C., L’individu et l’organisation. Quelques problèmes d’ajustement mutuel, în Tessier, R., Tellier, Y. (dir.), Changement planifié et développement des organisation, tome 3, Québéc, Presses de l’Univ. Québéc, 1991. 2. Boboc, I., Comportamente şi strategii manageriale în organizaţiile non-guvernamentale, „Calitatea Vieţii”, Bucureşti, Editura Academiei Române, 2006, pp. 191–204. 3. Boboc, I., Management strategic. Teorie şi practici pentru formele asociative de tip public, privat şi ONG din agricultură, Bucureşti, Editura Pro Universitaria, 2009. 4. Gray, B., Conditions facilitating interorganizational collaboration, în „Human Relations”, Vol. 38, No. 10, 1985, pp. 911–936. 5. Handy, C., Viitorul neimaginat, în Hesselbein, F., Goldsmith, M. şi Beckard, R. (coord.), Organizaţia viitorului, Bucureşti, Editura Teora, 2000. 6. Johnson, G., Scholes, K, Exploring Corporate Strategy, Text and Cases (Third Edition), London, Sage Publications, 1993. 7. Miles, R. E. şi Snow, C. C., Organizational strategy, structure, and process, San Francisco, McGraw-Hill, 1978. 60 ION BOBOC 12 8. Miller, D., Mintzberg, H., Pour l’idée de configuration, în Tessier, R., Tellier, Y. (dir.), Op. cit., tome 3, Québéc, Presses de l’Univ. Québéc, 1991. 9. Mintzberg, H., Structure in 5’s: A Synthesis of the research on organization design, „Management Science”, Vol. 26, No. 3, 1980, pp. 322–341. 10. Munteanu, V. A., Managementul public local (ediţia a doua), Iaşi, Editura Sedcom Libris, 2008. 11. Newell, S., Swan, J., Trust and inter-organizational networking, „Human Relations”, Vol. 53; No. 10, 2000, pp. 1287–1328. 12. Nix, J., Wealth-Creating Entrepreneurship, Innovating Entrepreneurs, and New Ventures, „The Journal of Entrepreneurship”, Vol. 1, No. 2, 1992, pp. 33–46. 13. Thompson, J. D., Organizations in Action, New York, McGraw-Hill, 1967. 14. Toffler, A., Şocul viitorului (trad. din limba engleză), Bucureşti, Editura Z, 1995a. 15. Toffler, A., Powershift. Puterea în mişcare (trad. din limba engleză), Bucureşti, Editura Antet, 1995b. 16. Van de Ven, Andrew H., Central problems in the management of innovation, „Management Science”, Vol. 32, No. 5, 1986, pp. 590–607. 17. Waddock, S. A., Understanding social partnerships: an evolutionary model of partnership organizations, „Administration & Society”, Vol. 21, No. 1, 1989, pp. 78–199. 18. Waddock, S. A., Post, J. E., Catalytic Alliances for Social Probleme Solving, „Human Relations”, Vol. 48, No. 8, 1995, pp. 951–973. 19. *** Planul strategic MADR 2007–2009 (http://www.maap.ro/ pages/strategie/PSI_MADR.pdf, 2007. he study refers to the results of a concrete research which monitored the intentions of public, non-profit and political T organizations in Romania to initiate and develop innovative strategies in their strategic management, comparative with traditional or mixed strategies, in according to the classification made by American researchers Miles and Snow regarding strategic management (1978). In this regard, research was conducted in the summer of 2008 (July– September), by using several methods, such as: 1. field inqueries, based on cantitative instruments (questionnaires); 2. quality studies: non-directed interviews and focus groups; 3. the study of documents. Practically, our investigations focused on a certain domain of activity, which is innovative strategic management in public, non-profit and political organizations. In this regard, using the questionnaire sent through e-mail as an instrument for 115 subjects, we have investigated the innovative strategic management of public (22 youth councilors and directors from County Departments for Youths – DJT, and 28 youth councilors and directors in County Offices for Agricultural Consultancy – OJCA), associative agricultural formations (49 associations, cooperatives and producer groups), and nongovernmental and political organizations (other 14 NGO managers, including two leaders of political parties). Finally, we have used the case study method, applied in Buzau County, for DJT, OJCA, 10 NGO managers, including two political organizational leaders who had rezidency and activities in this county. Keywords: collaboration networks, public organizations, non-profit organizations, network level of analysis. 